钦定古今图书集成/历象汇编/庶征典/第167卷 > 《为政事进白雀状》苏颋
## 钦定古今图书集成/历象汇编/庶征典/第167卷 > 《为政事进白雀状》苏颋

右，巢于黄门外，雀过官厅事。丹眸莹彻，明若流珠；嘉
毳鲜华，光如蕴玉。臣等谨按《瑞应图》，“白雀主铁券，阴
之精也，不来则国无俊嗣。”伏以青宫践位，庆重离于
上天；黄阁曾巢，属五瑞于明日。固以事优御符，声高
作颂。臣等叨陪近侍，喜万恒情。无任忭跃之至。